CELEX: 32017R1473
Language: hr
Date: 2017-08-14 00:00:00
Title: Provedbena uredba Komisije (EU) 2017/1473 оd 14. kolovoza 2017. o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (Tekst značajan za EGP. )

15.8.2017   
            
            
               HR
            
            
               Službeni list Europske unije
            
            
               L 210/4
            
         PROVEDBENA UREDBA KOMISIJE (EU) 2017/1473
   оd 14. kolovoza 2017.
   o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavak 3. i članak 38. točku (d),
   budući da:
   
               (1)
            
            
               U Prilogu IV. Uredbi Komisije (EZ) br. 1235/2008 (2) utvrđen je popis kontrolnih ustanova i kontrolnih tijela nadležnih za provođenje kontrola i izdavanje potvrda u trećim zemljama u svrhu ekvivalentnosti.
            
         
               (2)
            
            
               IOAS, akreditacijska organizacija u području ekološke poljoprivrede, obavijestio je Komisiju da je odlučio suspendirati akreditaciju subjekta Bolicert Ltd.
            
         
               (3)
            
            
               U skladu s člankom 12. stavkom 1. točkom (c) Uredbe (EZ) br. 1235/2008 Komisija može u svakom trenutku suspendirati unos kontrolnog tijela s popisa u Prilogu IV. toj uredbi, na temelju primljenih informacija ili ako kontrolno tijelo nije dostavilo tražene informacije.
            
         
               (4)
            
            
               Komisija je pozvala Bolicert Ltd. da dostavi valjanu potvrdu o akreditaciji i poduzme odgovarajuće i pravovremene korektivne mjere u skladu sa zahtjevima Uredbe (EZ) br. 834/2007, ali subjekt nije odgovorio u utvrđenom roku. Unos koji se odnosi na subjekt Bolicert Ltd. trebalo bi stoga izbrisati iz Priloga IV. Uredbi (EZ) br. 1235/2008 dok se ne dostave zadovoljavajuće informacije.
            
         
               (5)
            
            
               Prilog IV. Uredbi (EZ) br. 1235/2008 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za ekološku proizvodnju,
            
         DONIJELA JE OVU UREDBU:
   Članak 1.
   U Prilogu IV. Uredbi (EZ) br. 1235/2008 unos koji se odnosi na subjekt „Bolicert Ltd.” briše se.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 189, 20.7.2007., str. 1.
   
   
      (2)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).